Jedľa (rod)

Jedľa (lat. Abies) je rod stromov z  čeľade borovicovité (Pinaceae), podčeľade jedľovaté (lat. Abietoideae). 

 Rod jedľa v minulosti 
Do druhej polovice 19. storočia sa rod jedľa (Abies) často chápal širšie než dnes; konkrétne buď zahŕňal obsah dnešných rodov jedľa (Abies) [v dnešnom ponímaní], smrek (Picea), jedľovec (Tsuga), duglaska (Pseudotsuga) a prípadne aj jedľovček (Keteleeria), alebo zahŕňal celé dnešné podčeľade jedľovaté (Abietoideae) a smrekovcovaté (Laricoideae) (prípadne okrem rodu céder) z čeľade borovicovité.REUSS, G. Května Slovenska... 1853. S. 392-393Pinus. In: Meyers Großes Konversations-Lexikon, Band 15. 1908, S. 894

O zámene pojmov Abies a Picea vyskytujúcej sa v literatúre do 19. storočia pozri v článku smrek obyčajný.

 Etymológia 
Vedecký názov rodu Abies pochádza z latinského výrazu pre jedľu - abies. Možno súvisí so starogréckym označením jedle a iných vzhľadovo podobných ihličnanov ako ἄβιν (abin), ale táto súvislosť nie je istá, môže ísť aj o prevzatie z nejakého staršieho neindoeurópskeho jazyka. Skôr uvádzanými etymologickými možnosťami sú latinské abeo v zmysle „prekračujem, presahujem“ podľa toho, že jedľa patrí k najvzrastnejším európskym drevinám a výškovo často prerastá okolité stromy. Výšku značí aj grécky výraz pre jedľu – ελάτη (elaté).

 Výskyt 
Rod je rozšírený na severnej pologuli, prevažne v Severnej Amerike, strednej a juhovýchodnej Európe, v Stredomorí a vo východnej Ázii. V strednej Európe je pôvodným druhom iba jedľa biela (Abies alba).

Ťažisko druhového bohatstva jedlí leží vo východnej Ázii a na západe Severnej Ameriky, kde patria k dôležitým lesotvorným drevinám, tvoriacim zmiešané aj jednodruhové porasty. V južných oblastiach miestami vystupujú až k hornej hranici lesa. 

 Paleobotanika 
Podľa paleobotanických objavov sú jedle známe už z obdobia eocénu, teda starších treťohôr, rod ako taký vznikol asi na konci druhohôr.

 Opis 
Jedle dorastajú spravidla výšku 10–60 metrov, niektoré druhy výnimočne aj vyše 80 metrov a dožívajú sa veku aj 700–800 rokov. 

Kmeň má hladkú kôru, meniacu sa v starobe na tenkú rozpukanú borku, pri niektorých druhoch v mladosti so živicovými pľuzgierikmi. Kmeň je hrubý až 0,5 – . Koruna je kužeľovitá.  

Ihlice sú sploštené, typicky na vrchole tupo zaoblené a ľahko vykrojené, na spodnej strane obyčajne s dvoma belavými prúžkami; to však neplatí pre všetky druhy. Na rozdiel od smreka nevyrastajú na listových vankúšikoch a vetvičky sú preto hladké. Sú umiestnené v jednej rovine alebo okolo vrchnej polovice vetvičky. Tvar ihlíc a ich postavenie na vetvičke sú významným druhovo určovacím znakom.   

Šišky (na rozdiel od smreka obyčajného) na vetvách nevisia nadol, ale vyrastajú vzpriamene a v zrelosti sa rozpadajú na stromoch. Sú valcovité rozpadavé, dlhé 5 – 25 cm. Po rozpadnutí šišky sa uvoľnia okrídlené semená. 

Význam 
Drevo jedlí patrí medzi mäkké drevá a neobsahuje živicu, v hospodárstve je cenené menej než podobné smrekové drevo. Mnoho druhov má značný sadovnícky význam, využitie majú aj aromatické esenciálne oleje a živica. Jedľa patrí k najobľúbenejším vianočným stromčekom.

 Druhy 
Zahŕňa v závislosti od autora  40–50 druhov. Identifikácia druhov je založená na veľkosti, farbe a usporiadaní ihlíc, a habituse. 

Najznámejšie druhy súSlovenské názvy (pokiaľ nie je uvedené inak) sú podľa :
 jedľa biela (Abies alba)
 jedľa balzamová (Abies balsamea)
 jedľa grécka (Abies cephalonica)
 jedľa srienistá/jedľa kolorádska (Abies concolor) 
 Abies forrestii
 jedľa obrovská (Abies grandis) 
 jedľa nikkoská/jedľa nikko (Abies homolepis) 
 jedľa kórejská (Abies koreana) 
 jedľa plstnatoplodá (Abies lasiocarpa)  
 jedľa nádherná (Abies magnifica) 
 jedľa Nordmannova/jedľa kaukazská (Abies nordmanniana)
 jedľa alžírska (Abies numidica) 
 jedľa španielska (Abies pinsapo)
 jedľa vznešená/jedľa ušľachtilá (Abies procera)
 jedľa Veitchova (Abies veitchii)

 Druhy na Slovensku 
Z týchto druhov na Slovensku je pôvodná iba jedľa bielaRUŽEK, Ivan, BRISUDA, Jozef a NEVŘELOVÁ, Marta: Obrazový atlas drevín [CD]. Univerzita Komenského v Bratislave, Prírodoved. fakulta, 2015. 118 s. ISBN 978-80-223-4017-5. – Skriptá.  na stiahnutie  >>  .PDF (53 MB).

 Referencie 

 Iné projekty 

 Zdroje 





Kategória:Borovicovité
Kategória:Ihličnaté stromy
Kategória:Okrasné stromy
Kategória:Medonosné rastliny